wannaphong/clean_thaiwikipedia huggingface dataset:
# ซ่าหริ่ม
ซ่าหริ่ม หรือ ซาหริ่ม เป็นขนมไทยประเภทหนึ่งมีลักษณะเป็นเส้นที่มักมีหลายสีและรับประทานกับน้ำกะทิโดยมีรสชาติหอมมันและมีกลิ่นใบเตยอีกด้วย ซ่าหริ่มมีขายอยู่ตามตลาดทั่วไปในประเทศไทยและเป็นที่นิยมเป็นอย่างมาก นิยมรับประทานกันในช่วงฤดูร้อน มักรับประทานโดยเติมน้ำเชื่อมและน้ำแข็ง ส่วนผสมสำคัญมีแป้งถั่วเขียว น้ำลอยดอกมะลิ น้ำตาลทราย น้ำใบเตยคั้น และน้ำกะทิ ปัจจุบันส่วนผสมอาจเปลี่ยนเล็กน้อย เช่น ใช้สีสังเคราะห์แทนสีธรรมชาติ และใช้แป้งสำเร็จรูปที่หาซื้อได้ง่ายซ่าหริ่มมีขายอยู่ตามตลาดทั่วไปในประเทศไทยและเป็นที่นิยมเป็นอย่างมาก

 ประวัติ 
ที่มาของขนมยังไม่เป็นที่แน่ชัดสำหรับซ่าหริ่ม บทความทางการเมืองที่วิเคราะห์คำว่าซ่าหริ่มได้อ้างถึงบทประพันธ์ในสมัยราชการที่สองที่ว่าความว่า

ซ่าหริ่มลิ้มหวานล้ำ แทรกใส่น้ำกะทิเจือวิตกอกแห้งเครือ ได้เสพหริ่มพิมเสนโรย

แล้วยังพบว่าซ่าหริ่มไม่ได้มาจากโปรตุเกสเพราะชาวโปรตุเกสจะทำขนมแห้งมากกว่าขนมเปียก ทว่า ซ่าหริ่มได้พัฒนามาจากทับทิมกรอบและลอดช่องสิงคโปร์ ทั้งหมดเป็นขนมแป้งเหนียวใสคล้ายวุ้นเส้นผสมสี และปัจจุบันชาวชวา-มลายูเรียกขนมนั้นว่า Dawet ดาเวต เรียกตัวแป้งวุ้นว่าเชนดอล Cendol จึงเชื่อได้ว่าซ่าหริ่มเป็นขนมที่ชาวไทยนำมาจากชาวชวาตั้งแต่สมัยกรุงศรีอยุธยาตอนปลาย แต่ก็ได้รับการพัฒนาและปรับรูปแบบโดยชาวบ้านที่เรียกกันว่าภูมิปัญญาชาวบ้านนั่นเองขนมชวาเรียก “ซ่าหริ่ม” แต่ “สลิ่ม” คือเสื้อหลากสี โดย เพ็ญสุภา สุขคตะ ใจอินทร์

วิภาวรรณ เทียมปาน ได้จัดทำเอกสารเกี่ยวกับองค์ความรู้ของขนมไทยและอธิบายว่า "เป็นขนมที่ดัดแปลงมาจากขนมลอดช่อง แตกต่างกันตรงขนาดและสีของตัวเส้น ขนมลอดช่องจะมีเส้นใหญ่ ส่วนขนมซ่าหริ่มจะมีเส้นเล็กกว่า และมีสีสันหลากหลายสี"นางวิภาวรรณ เทียมปาน องค์ความรู้ด้านขนมไทย “ขนมซ่าหริ่ม”  ทั้งยังบอกว่าขนมซ่าหริ่มนิยมรับประทานกันในฤดูร้อน

 การใช้ชื่อเรียกในบริบทการเมืองไทย 

ในช่วงวิกฤตการณ์การเมืองไทย พ.ศ. 2548–2553 ซึ่งกลุ่มผู้สนับสนุนทางการเมืองใช้สีเสื้อในการระบุอัตลักษณ์ทางการเมือง ได้มีการเปรียบเทียบกลุ่มเสื้อหลากสีเป็น "สลิ่ม" เพราะมีหลายสีFaris Yothasamuth. "อะไรคือสลิ่ม? ว่าด้วยที่มา บริบทความหมาย และคุณลักษณะเฉพาะ." 21 พ.ย. 2554 (เข้าถึง 2 มี.ค. 2563) "แท้จริงแล้วความหมายของคำว่า “สลิ่ม” คืออะไร ถอดความหมายจากผู้ชุมนุม #BUกูไม่เอาสลิ่ม". Workpoint News. 28 ก.พ. 2563 (เข้าถึง 2 มี.ค. 2563)   โดยเชื่อว่ามีที่มาจากคำเรียกในเว็บบอร์ดพันทิป.คอมใบตองแห้ง.  "สลิ่ม" ไม่ใช่เป็นได้ง่ายๆ นะ." 22 ก.พ. 2561 (เข้าถึง 2 มี.ค. 2563) บก.ลายจุด @nuling "ผมไม่ใช่คนที่เริ่มใช้คำว่า "สลิ่ม" มีคนใช้คำนี้เรียกกลุ่มคนเสื้อหลากสีใน Pantip แล้วผมเอามาใช้ต่อ และปัจจุบันผมเลิกเรียกคนว่าสลิ่ม ตามที่ วาด รวี เขารณรงค์." 25 มิ.ย. 2562 (เข้าถึง 2 มี.ค. 2563)
# สถานีรามอินทรา 3
สถานีรามอินทรา 3 (รหัส: PK17) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนรามอินทราในพื้นที่เขตบางเขน กรุงเทพมหานคร

 ที่ตั้ง
สถานีรามอินทรา 3 ตั้งอยู่เหนือถนนรามอินทรา บริเวณปากซอยรามอินทรา 3 (อัมรินทร์) ในพื้นที่แขวงอนุสาวรีย์ เขตบางเขน กรุงเทพมหานคร

 รายละเอียด 
 สีสัญลักษณ์ 
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

 รูปแบบ 
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

ทางเข้า–ออก
ประกอบด้วยทางขึ้น–ลงปกติ ได้แก่
 1 ศูนย์การค้าเซ็นทรัล รามอินทรา, ซอยรามอินทรา 3 (อัมรินทร์), ลุมพินีเพลส รามอินทรา–หลักสี่, มหาวิทยาลัยเกริก
 2 ซอยรามอินทรา 5 (สุขาภิบาล 1), โรงพยาบาลเฉพาะทางเคเอ็มบี, สถานีบริการน้ำมันเชลล์
 3 ศูนย์พัฒนากีฬากองทัพบก รามอินทรา
 4 ถนนรามอินทราขาเข้า (มุ่งหน้าวงเวียนอนุสาวรีย์พิทักษ์รัฐธรรมนูญ)

แผนผัง
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า  ชานชาลา 2 มุ่งหน้า ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก 1–4, ศูนย์บริการผู้โดยสารห้องขายบัตรโดยสาร, เครื่องขายบัตรโดยสาร, เซ็นทรัล รามอินทราGระดับถนน–ป้ายรถประจำทาง, ถนนรามอินทรา
 เวลาให้บริการ 
 ปลายทาง  เชื่อมต่อ  ขบวนแรก  ขบวนสุดท้าย  ชานชาลาที่ 1   มีนบุรี  เต็มระยะ  05.37  00.38 ชานชาลาที่ 2   ศูนย์ราชการนนทบุรี  เต็มระยะ  05.39  00.29  สายสีม่วง (คลองบางไผ่)  –   22.59  สายสีม่วง (เตาปูน)  –  22.29  สายสีแดงเข้ม  –  23.49  สายสุขุมวิท (คูคต)  –  00.19  สายสุขุมวิท (เคหะฯ)   –  23.19

 สถานที่ใกล้เคียง 
 ศูนย์รักษาความปลอดภัย
 ศูนย์พัฒนากีฬากองทัพบก รามอินทรา
 มหาวิทยาลัยเกริก
 เซ็นทรัล รามอินทรา
 สนามมวยลุมพินี รามอินทรา

 รถโดยสารประจำทาง 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 26 2(กปด.12)  อู่มีนบุรี อนุสาวรีย์ชัยสมรภูมิ องค์การขนส่งมวลชนกรุงเทพ (ขสมก.)รถโดยสารประจำทางสีครีม–แดง 26 รถโดยสารประจำทางปรับอากาศสีฟ้า (ใช้แก๊สธรรมชาติ) 95 1(กปด.11) อู่บางเขน บางกะปิรถโดยสารประจำทางสีครีม–แดง  95 อู่บางเขน มหาวิทยาลัยรามคำแหงรถโดยสารประจำทางสีครีม–แดง  95ก. 1(กปด.31)  อู่รังสิต บางกะปิรถโดยสารประจำทางสีครีม–แดง 95ก. รถโดยสารประจำทางปรับอากาศสีส้ม (ยูโรทู) 520 2(กปด.12) อู่มีนบุรีตลาดไทรถโดยสารประจำทางปรับอากาศสีส้ม (ยูโรทู) มีรถให้บริการน้อย

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 34E (1-2E) รังสิต สถานีรถไฟกรุงเทพ (หัวลำโพง) รถโดยสารประจำทางปรับอากาศสีน้ำเงิน (ใช้พลังงานไฟฟ้า) บจก.ไทยสมายล์บัสรถบริการทางด่วน (ขึ้นทางด่วนด่านรามอินทรา ลงทางด่วนด่านอนุสาวรีย์ชัยสมรภูมิ) 150 (1-15) ปากเกร็ดมีนบุรีรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) 150 (1-15) รถโดยสารประจำทางสีส้ม (ใช้พลังงานไฟฟ้า) 513 (3-23E) สำโรงศูนย์ราชการฯ แจ้งวัฒนะ รถโดยสารประจำทางปรับอากาศสีน้ำเงิน (ใช้พลังงานไฟฟ้า) บจก.ไทยสมายล์บัสรถบริการทางด่วน (ขึ้นทางด่วนด่านสุขุมวิท 50 ลงทางด่วนด่านรามอินทรา) 554 (S2)  รังสิต  ท่าอากาศยานสุวรรณภูมิ บจก.สมาร์ทบัส(เครือไทยสมายล์บัส) 1-33 บางเขน เอ็มอาร์ทีบางซื่อ บจก.ไทยสมายล์บัส
# ตั้งวง
ตั้งวง เป็นภาพยนตร์ไทย เขียนบทและกำกับโดยคงเดช จาตุรันต์รัศมี อำนวยการสร้างโดย ติ๊ก กัญญารัตน์ เป็นภาพยนตร์ที่สร้างจากเงินทุนสนับสนุนของสำนักงานศิลปวัฒนธรรมร่วมสมัย กระทรวงวัฒนธรรม 'ตั้งวง'หนังไทยตั้งลำไกลสร้างชื่อ2เวทีระดับโลก  คอลัมน์ ตะลุยตะลอนกอง หนังสือพิมพ์คมชัดลึก มีเนื้อหาเกี่ยวกับวัฒนธรรมไทย โดยสอดแทรกเหตุการณ์ทางการเมืองไทยไว้เป็นฉากหลัง ในแง่มุมของบริบททางสังคม เมื่อเฉิ่ม-ตั้งวงชวนเธอแต่เพียงผู้เดียวมากอดกันให้สยิวกิ้ว  ณัฐพงษ์ โอฆะพนม, คอลัมน์ ตะลุยตะลอนกอง, หนังสือพิมพ์คมชัดลึก  ภาพยนตร์ได้รับการคัดเลือกให้เข้าประกวดในเทศกาลภาพยนตร์นานาชาติเบอร์ลิน สาย Generation  และเทศกาลภาพยนตร์นานาชาติฮ่องกง   http://www.haf.org.hk/haf/pdf/project12/Tang%20Wong%20(ENG).pdf

เนื้อเรื่องกล่าวถึงเด็กวัยรุ่น 4 คนที่ประสบปัญหาชีวิต จึงมาบนบานศาลกล่าวกับสิ่งศักดิ์สิทธิ์ และจำเป็นต้องมาฝึกฝนรำไทยกับนางรำ เพื่อรำแก้บนตามที่ได้บนบานไว้
# แซ็ง-ทรอเป
แซ็ง-ทรอเป  เป็นเมืองทางตะวันออกของมาร์แซย์ราว 104 กม. ในจังหวัดวาร์ แคว้นพรอว็องซาลป์โกตดาซูร์ ทางตะวันออกเฉียงใต้ของประเทศฝรั่งเศส เมืองตั้งอยู่บริเวณเฟรนช์ริเวียรา เคยเป็นเมืองป้อมปราการทางทหารและอาจถือได้ว่าเป็นหมู่บ้านชาวประมง จนกระทั่งเริ่มศตวรรษที่ 20 หลังสงครามโลกเป็นเมืองพักตากอากาศทางทะเล
# อภิชาติ สุภาแพ่ง
อภิชาติ สุภาแพ่ง (เกิด 3 พฤศจิกายน พ.ศ. 2498) ที่ปรึกษารัฐมนตรีช่วยว่าการกระทรวงพาณิชย์ (สินิตย์ เลิศไกร) อดีตที่ปรึกษารัฐมนตรีช่วยว่าการกระทรวงคมนาคม (ถาวร เสนเนียม)ครม.ไฟเขียวแต่งตั้งข้าราชการการเมือง ก.คมนาคม 4 ตำแหน่งสรุปข่าวการประชุมคณะรัฐมนตรี 13 สิงหาคม 2562 อดีตสมาชิกสภาผู้แทนราษฎรจังหวัดเพชรบุรี สังกัดพรรคประชาธิปัตย์ อดีตประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23

 ประวัติ 
อภิชาติ สุภาแพ่ง หรือ ส.ส.เล็กศึกคนเพชร "ชทพ.-พปชร." บางกลอยการเมือง เกิดเมื่อวันที่ 3 พฤศจิกายน พ.ศ. 2498ประวัติผู้สมัคร ส.ส.บุตรนายโลบ สุภาแพ่ง สมาชิกกลุ่มผาด กับนางบุปผา สุภาแพ่ง สำเร็จการศึกษาระดับปริญญาตรี และปริญญาโท สาขารัฐประศาสนศาสตร์ สาขานโยบายสาธารณะ จากมหาวิทยาลัยราชภัฏเพชรบุรี จังหวัดเพชรบุรี  และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต มีพี่ชายได้แก่นาย กัมพล สุภาแพ่ง สมาชิกสภาผู้แทนราษฎรไทย ชุดที่ 24

 งานการเมือง 
อภิชาติ สุภาแพ่ง เคยรับราชการครู และเคยดำรงตำแหน่งผู้อำนวยการโรงเรียนวัดสมุทรธาราม จากนั้นเริ่มเข้าสู่งานการเมือง ตั้งแต่ปี พ.ศ. 2530 เป็นสมาชิกสภาเทศบาลเมืองเพชรบุรี 1 สมัย เป็นสมาชิกสภาจังหวัดเพชรบุรี 3 สมัย ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยการชักชวนของนายอลงกรณ์ พลบุตร และในการเลือกตั้งครั้งนั้น เขาได้รับเลือกตั้งเป็นสมัยแรก ด้วยการเอาชนะนายปิยะ อังกินันทน์ อดีตสมาชิกสภาผู้แทนราษฎรในพื้นที่หลายสมัย และได้รับเลือกตั้งต่อเนื่องในปี พ.ศ. 2548 พ.ศ. 2550 และ พ.ศ. 2554

อภิชาติ สุภาแพ่ง เคยได้รับแต่งตั้งเป็นประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23

ในปี 2562 อภิชาติ สุภาแพ่ง ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรคประชาธิปัตย์ แต่ไม่ได้รับเลือกตั้งปชป.สิ้นมนต์ขลัง คนเพชรบุรีเทคะแนน พปชร.เข้าวินทั้ง3เขต ในภายหลังได้รับการแต่งตั้งเป็นที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) และเป็นที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร) 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑
# หมู่เกาะตาเลาด์
thumb|สถานที่ตั้งของหมู่เกาะตาเลาด์
thumb|หมู่เกาะตาเลาด์

หมู่เกาะตาเลาด์ (Talaud Islands) เป็นหมู่เกาะที่ตั้งอยู่ทางตอนเหนือของเกาะซูลาเวซี ประเทศอินโดนีเซีย แต่เป็นหมู่เกาะที่อยู่ทางเหนือสุดทางทิศตะวันออกของประเทศอินโดนีเซีย หมู่เกาะมีประชากร 83,441 คน จากการสำรวจในปี ค.ศ. 2010

ประชากรส่วนใหญ่มีอาชีพเกี่ยวกับกสิกรรม เช่น มะพร้าว วานิลลา ต้นจันทน์เทศ กานพลู หมู่เกาะมีดินอุดมสมบูรณ์จากดินภูเขาไฟในหลาย ๆ เกาะ
# ยุทธพงษ์ แสงศรี
ยุทธพงษ์ แสงศรี (เกิด 7 เมษายน พ.ศ. 2500) เป็นนักการเมืองชาวไทย อดีตสมาชิกสภาผู้แทนราษฎรจังหวัดหนองคาย และอดีตสมาชิกสภาผู้แทนราษฎรจังหวัดบึงกาฬ

 ประวัติ 
ยุทธพงษ์ แสงศรี เกิดเมื่อวันที่ 7 เมษายน พ.ศ. 2500 ที่อำเภอโซ่พิสัย จังหวัดบึงกาฬ (ขณะนั้นยังเป็นส่วนหนึ่งของจังหวัดหนองคาย) สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.)

 การทำงาน 
ยุทธพงษ์ แสงศรี ได้รับเลือกตั้งเป็นสมาชิกสภาผู้แทนราษฎรจังหวัดหนองคาย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาในปี พ.ศ. 2554 มีการแยกส่วนหนึ่งของจังหวัดหนองคาย ออกมาจัดตั้งเป็นจังหวัดบึงกาฬ ส่งผลให้เขาเป็นสมาชิกสภาผู้แทนราษฎรของจังหวัดบึงกาฬ ตามบทเฉพาะกาลของพระราชบัญญัติดังกล่าว

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาถูกจัดให้ลงสมัครรับเลือกตั้งในระบบบัญชีรายชื่อ ลำดับที่ 98 สังกัดพรรคเพื่อไทย แต่เขาได้ลาออกจากการเป็นสมาชิกพรรคฯ ในเดือนพฤษภาคมของปีเดียวกัน และลงสมัครรับเลือกตั้งเป็นนายกองค์การบริหารส่วนจังหวัดบึงกาฬ แข่งกับนายนิพนธ์ คนขยัน (เพื่อไทย) นายเทวฤทธิ์ นิกรเทศ อดีต ส.ส.สัดส่วน แต่เขาได้รับคะแนนเป็นลำดับที่ 3"นิพนธ์ คนขยัน" นายก อบจ.จังหวัดที่ 77 "บึงกาฬ" เปิดศูนย์"ยางพารา"แห่งอีสาน

ในปี 2562 เขาลงสมัครรับเลือกตั้งสมาชิกสภาผู้แทนราษฎรจังหวัดบึงกาฬ ในสังกัดพรรคชาติไทยพัฒนา แต่ได้คะแนนเพียง 316 คะแนน ต่อมาเขาได้ย้ายไปสังกัดพรรคไทยสร้างไทยในเวลาต่อมา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒
# โปรสแจโยฟ
โปรสแจโยฟ  หรือ พร็อสนิทซ์  เป็นนครในแคว้นโอโลโมตส์ของประเทศเช็กเกีย ตั้งอยู่ทางตอนกลางค่อนไปทางตะวันออกของประเทศ ปัจจุบันเป็นนครที่มีชื่อเสียงด้านอุตสาหกรรมแฟชั่น และมีกองทัพพิเศษทางทหารตั้งอยู่ ศูนย์กลางของนครได้รับประกาศว่าเป็นเขตอนุรักษ์ของนคร
# สัญญาอนุญาตเสรี
สัญญาอนุญาตเสรี  หมายถึง สัญญาอนุญาตที่เจ้าของกำหนดเงื่อนไขให้ผู้อื่นใช้งานได้โดยมีเสรี มักมีผลทั่วโลก ไม่มีค่าลิขสิทธิ์ ไม่ผูกขาด (non-exclusive) และมีผลตลอดไป
# แคว้นซานมาร์ติน
แคว้นซานมาร์ติน (San Martín) เป็นแคว้นทางตอนเหนือของประเทศเปรู พื้นที่ส่วนใหญ่ของแคว้นตั้งอยู่เหนือป่าดิบชื้นแอมะซอน เมืองหลวงคือเมือง โมโยบัมบา และเมืองที่ใหญ่ที่สุดคือเมือง ตาราโปโต

ซานมาร์ติน
# รัฐแบร์น
แบร์น 1 กันยายน 2565.  หรือ เบิร์น  เป็นรัฐที่ใหญ่เป็นอันดับ 2 ของประเทศสวิตเซอร์แลนด์ ทั้งทางด้านพื้นที่และประชากร ตั้งอยู่ทางตะวันตก-กลางของประเทศ อยู่ติดกับรัฐฌูราและรัฐโซโลทวร์นทางทิศเหนือ ติดกับรัฐเนอชาแตล รัฐฟรีบูร์ และรัฐโว ทางทิศตะวันตก ติดกับรัฐวาเลทางทิศใต้ ติดกับรัฐอูรี รัฐนิดวัลเดิน รัฐอ็อพวัลเดิน รัฐลูเซิร์น และรัฐอาร์เกา ทางทิศตะวันออก

รัฐแบร์นมีประชากรพูด 2 ภาษา และมีประชากร 992,617 คน (ข้อมูลเมื่อ 31 ธันวาคม ค.ศ. 2012) เมืองหลวงของรัฐได้แก่กรุงแบร์นซึ่งเป็นเมืองหลวงของประเทศเช่นกัน
# อะไมโลเพกทิน
อะไมโลเพกทิน (amylopectin) คือ พอลิแซ็กคาไรด์ (polysaccharide) ประเภทฮอโมพอลิแซ็กคาไรด์ (homopolysaccharide) ซึ่งเป็นส่วน
ประกอบของเม็ดสตาร์ซ (starchgranule) เป็นพอลิเมอร์ของน้ำตาลกลูโคส (glucose) ที่จัดเรียงตัวเป็นสายตรงและสายแขนง โดยพันธะไกลโคไซด์ 
(glycosidic bond) สองแบบ คือส่วนที่เป็นพันธะสายตรง เป็นพันธะ ชนิดแอลฟา-1-4 เหมือนกับอะไมโลส (amylose) และส่วนที่เป็นสายแขนงจะเชื่อมต่อด้วย
พันธะแอลฟา-1- 6

 Amylose Amylopectin Glucose มาต่อกันเป็นสายตรง  Glucose มาต่อกันเป็นสายตรงและสายแขนง glycosidic bond แบบalpha [1,4] อย่างเดียว  glycosidic bond แบบ alpha [1,4] และ alpha [1,6] ทำปฏิกิริยากับไอโอดีนให้สีน้ำเงิน  ทำปฏิกิริยากับไอโอดีนให้สีม่วงแดง เมื่อต้มสุกมีลักษณะขาวขุ่น เป็นเจล ที่แข็งแรง เกิดรีโทเกรเดชัน (retrogradation) ได้ง่าย  เมื่อต้มสุกมีลักษณะใส เหนียว แป้งที่มี amylose สูงได้แก่ ข้าวเจ้า ข้าวโพด  แป้งที่มี amylopectin สูง ได้แก่ ข้าวเหนียวข้าวโพด
# การปล่อยตัวโดยมีการคุมประพฤติ
การปล่อยตัวโดยมีการคุมประพฤติ หรือ การพักโทษ  คือ การปล่อยตัวนักโทษชั่วคราว ซึ่งยอมรับเงื่อนไขบางอย่างก่อนครบกำหนดโทษสูงสุด 

การปล่อยตัวดังกล่าวแตกต่างจากนิรโทษกรรมหรือการลดโทษตรงที่ผู้ได้รับการปล่อยตัวโดยมีการคุมประพฤตินี้ยังถือว่ากำลังรับโทษอยู่ และอาจกลับสู่เรือนจำได้หากละเมิดเงื่อนไขของการปล่อยตัว ตัวอย่างการปล่อยตัวโดยมีการคุมประพฤติ เช่น การปล่อยตัวทางการแพทย์หรือการปล่อยตัวด้วยเวทนา ซึ่งเป็นการปล่อยตัวนักโทษด้วยเหตุผลทางการแพทย์หรือมนุษยธรรม เงื่อนไขของการปล่อยตัวมักเป็นการเคารพกฎหมาย การงดเว้นจากยาเสพติดและแอลกอฮอล์ การหลีกเลี่ยงที่จะติดต่อกับเหยื่อของผู้รับการปล่อยตัว การหางาน และการติดต่อกับพนักงานคุมประพฤติตามกำหนด
# อาดราร์ (แอลจีเรีย)
อาดราร์ (, เบอร์เบอร์: 40px) เป็นเมืองหลวงของจังหวัดอาดราร์ อาดราร์เป็นจังหวัดที่ใหญ่ที่สุดเป็นอันดับสองในประเทศแอลจีเรีย ประชาคมมีพื้นฐานมาจากโอเอซิสในภูมิภาค Tuat ของทะเลทรายซาฮารา ตามที่การสำรวจสำมะโนประชากร 2008 มีประชากร 64,781 เพิ่มขึ้นจาก 43,903 ในปี 1998 มีอัตราการเติบโตประจำปีของ 4.0%
อาดราร์ส่วนใหญ่เป็นเมืองการเกษตรที่โดดเด่นด้วยระบบชลประทานแบบดั้งเดิมของ Foggara
# หมึกแคระ
หมึกแคระ  เป็นเซฟาโลพอดจำพวกหมึกหูช้างกลุ่มหนึ่ง ในวงศ์  	Idiosepiidae และสกุล Idiosepius

นับเป็นหมึกที่มีขนาดเล็กที่สุดในโลก เมื่อโตเต็มที่เพศเมียมีความยาวลำตัว 1-3 เซนติเมตร ส่วนเพศผู้ 0.5-1.5 เซนติเมตรเท่านั้น พบในบริเวณชายฝั่ง, ป่าชายเลน, แหล่งสาหร่ายทะเล และแหล่งหญ้าทะเล พฤติกรรมมีลักษณะเฉพาะตัวอย่างยิ่งที่ไม่พบในปลาหมึกชนิดอื่น กล่าวคือ สามารถเกาะติดอยู่อยู่กับวัสดุต่าง ๆ โดยใช้อวัยวะพิเศษ บนส่วนหลังของลำตัว กินอาหารพวกครัสเตเชียนขนาดเล็ก วงจรชีวิตประมาณ 3 เดือน ปัจจุบันสามารถเลี้ยงเพาะพันธุ์ได้แล้วในห้องทดลองทางวิทยาศาสตร์ วางไข่ประมาณ 100 ฟองต่อตัว ไข่ใช้เวลาฟักประมาณ 2 สัปดาห์ ลูกหมึกแรกเกิด มีการดำรงชีวิตแบบกลางน้ำ พบกระจายพันธุ์ในมหาสมุทรแปซิฟิกและมหาสมุทรอินเดียReid, A. 2005. Family Idiosepiidae. In: P. Jereb & C.F.E. Roper, eds. Cephalopods of the world. An annotated and illustrated catalogue of species known to date. Volume 1. Chambered nautiluses and sepioids (Nautilidae, Sepiidae, Sepiolidae, Sepiadariidae, Idiosepiidae and Spirulidae). FAO Species Catalogue for Fishery Purposes. No. 4, Vol. 1. Rome, FAO. pp. 208–210. Boletzky, S.v. 2005.  Phuket mar. biol. Cent. Res. Bull. 66: 11-22.

ปัจจุบัน มีการจำแนกออกเป็นชนิดต่าง ๆ ได้ 8 ชนิด คือ

Idiosepius biserialis Voss, 1962	 
Idiosepius macrocheir Voss, 1962	 
Idiosepius minimus (d'Orbigny, 1834-1848)	 
Idiosepius notoides Berry, 1921	 
Idiosepius paradoxus (Ortmann, 1888)	 
Idiosepius picteti (Joubin, 1894)	 
Idiosepius pygmaeus Steenstrup, 1881	 
Idiosepius thailandicus Chotiyaputta, Okutani, & Chaitiamvong, 1991 จาก itis.gov
# บรุก ลี
บรุก ลี  หรือชื่อเกิด บรุก แอนทัวเนตต์ มาเฮอาลานี ลี  เป็นผู้ได้รับตำแหน่งนางงามฮาวาย, นางงามสหรัฐอเมริกา และนางงามจักรวาล ค.ศ. 1997 บรุกคือหญิงชาวอเมริกันคนที่ 7 ได้ตำแหน่งนี้

ลีเกิดเมื่อวันที่ 8 มกราคม ค.ศ. 1971 ที่เมืองเพิร์ลซิตี รัฐฮาวาย ประเทศสหรัฐอเมริกา มีชื่อภาษาเกาหลีว่า อี ชีแน http://news.donga.com/3/all/20000913/7581517/1 บรรพบุรุษของเธออพยพมาจากประเทศเกาหลีใต้ตั้งแต่ช่วงปี ค.ศ. 1950 และมีเชื้อสายฮาวาย, เกาหลี, จีน, ดัตช์, โปรตุเกส, อังกฤษ และฝรั่งเศส

ลีเป็นตัวแทนประเทศของเธอในฐานะ Miss USA 1997 ในการประกวดนางงามจักรวาลปีเดียวกัน ซึ่งจัดขึ้นที่ไมแอมี รัฐฟลอริดา เมื่อวันที่ 16 พฤษภาคม ค.ศ. 1997 และเอาชนะคู่แข่งจาก 74 ประเทศได้จนสำเร็จ เธอมอบตำแหน่งในนางงามจักรวาลคนต่อไปคือ "เวนดี ฟิตซ์วิลเลียม" จากประเทศตรินิแดดและโตเบโก ในการประกวดนางงามจักรวาล 1998 ที่จัดขึ้นที่โฮโนลูลู รัฐฮาวาย บ้านเกิดของเธอ
# ซน ดง-อุน
ซน ดง-อุน (เกิด 6 มิถุนายน พ.ศ. 2534) รู้จักกันในชื่อ ดงอุน เป็นนักร้องชาวเกาหลีใต้ เขาเป็นสมาชิกของบอยกรุ๊ปไฮไลต์ (เดิมชื่อ บีสต์)

ผลงานเพลง

 เพลงประกอบภาพยนตร์และผลงานเดี่ยว 
 ปี วันที่ ชื่อ ศิลปิน อัลบั้ม 2010  12.17  “우동” (“Udong/Udon”)  Kang Minkyung and Son Dongwoon  우동 2011  11.17  “꿈을 꾼다” (“Dreaming”)>  Yong Junhyung, Yang Yoseob, and Son Dongwoon  나도, 꽃! (I’m A Flower Too!)  2012  04.24  “In the Cloud”  Son Dongwoon  SUPER MARKET – another Half (Shinsadong Tiger Project Album)

ผลงาน
 Year Title Type Role 2009MTV B2STTV Documentary (MTV)Himself 2010MTV Beast AlmightyTV Show (MTV)HimselfIdol MaidTV Show (MBC) HimselfSHIN PD Variety ShowTV Show (SBS)Himself 2011Exciting Cube TVTV Show (MNET Japan)Himself 2012Win WinTV Show (KBS2) HimselfInvincible Youth 2TV Show (KBS2 HD) Himself
# นิสชินฟูดส์
นิสชินฟูดส์ เป็นบริษัทญี่ปุ่นที่ผลิตบะหมี่กึ่งสำเร็จรูปตั้งขึ้นในประเทศญี่ปุ่นเมื่อวันที่ 4 กันยายน ค.ศ. 1948 หลังสงครามโลกครั้งที่สองสิ้นสุดลงไม่นาน โดยมีนายโมโมฟูกุ อันโด เป็นผู้ก่อตั้ง มีบริษัทมีชื่อแรกก่อตั้งว่า Nissin Food Products Co., Ltd. of Japan  และสิบปีต่อมาจึงผลิตบะหมี่ราเม็งกึ่งสำเร็จรูปขึ้นเป็นครั้งแรก ใช้ชื่อว่า Chikin Ramen (Chicken Ramen) ต่อมาได้เปิดสาขาในสหรัฐอเมริกาเมื่อ ค.ศ. 1970 ภายใต้ชื่อ Nissin Foods โดยขายราเม็งกึ่งสำเร็จรูปในชื่อ Top Ramen ทั้งบะหมี่กึ่งสำเร็จรูปและบะหมี่ถ้วยต่างเป็นนวัตกรรมที่คิดค้นโดยโมโมฟูกุ อันโดCorporate Information: HistoryCorporate Information: Business Overview  นิสชินมีสำนักงานใหญ่อยู่ที่ เขตโยโดงาวะ ในจังหวัดโอซากะ"Nissin Food group net profit up 6.6% in 1st half. " Japan Weekly Monitor. November 12, 2001. Retrieved on March 5, 2010. "On an unconsolidated basis, the Osaka-based firm recorded a 194.4% jump to 5.46.""Company Profile." Nissin Foods. Retrieved on March 5, 2010. โดยได้ย้ายมาอยู่ในที่ตั้งปัจจุบันตั้งแต่ ค.ศ. 1977 เมื่อสร้างอาคารใหม่สำเร็จ"History ." Nissin Foods Germany. Retrieved on March 5, 2010.

นิสชินได้ตั้งสำนักงานและโรงงานขึ้นในหลายประเทศ เช่น บราซิล (ตั้งแต่ ค.ศ. 1981),Nissin no Brasil . Nissin-Ajinomoto. Retrieved on September 9, 2010  ฮ่องกง (ตั้งแต่ ค.ศ. 1985), อินเดีย (ตั้งแต่ ค.ศ. 1992), เยอรมนี (ตั้งแต่ ค.ศ. 1993),Nissin Food Germany - History , Germany ไทย (ตั้งแต่ ค.ศ. 1994), จีน (ตั้งแต่ ค.ศ. 1995), และ เม็กซิโก (ตั้งแต่ ค.ศ. 2000)Nissin Mexico - History   ผลิตภัณฑ์ของนิสชินยังมีจำหน่ายใน ฟิลิปปินส์, ไต้หวัน, สิงคโปร์,  แคนาดา, สวีเดน, มาเลเซีย และ ออสเตรเลีย

นิสชินฟูดส์ไม่มีส่วนเกี่ยวข้องกับบริษัทที่มีชื่อคล้ายกันเหล่านี้แต่อย่างใด เช่น Nisshin Seifun Group Inc., Nisshin OilliO Group, Ltd.,  Nisshinbo Holdings Inc. และ Nissin Healthcare Food Service Co., Ltd.
# วรรณวลัย โปษยานนท์
วรรณวลัย สุรีย์เดชะกุล หรือ วรรณวลัย โปษยานนท์ (ชื่อเล่น: น้ำฝน) เกิดในจังหวัดนนทบุรีเมื่อวันที่ 12 กรกฎาคม พ.ศ. 2519 เป็นนักแสดงและนางแบบ ชาวไทย เข้าสู่วงการเมื่อปี พ.ศ. 2541 โดยการแสดงละคร "ร่วมงานรัก" ทางสถานีวิทยุโทรทัศน์ไทยทีวีสีช่อง 3 ต่อด้วยแสดงภาพยนตร์เรื่อง "ล่าระเบิดเมือง" ปี 2542 หลังจากนั้นก็มีผลงานในวงการบันเทิงมากมายไม่ว่าจะเป็น พรีเซนเตอร์, พิธีกร, งานภาพยนตร์ และละครเวที เป็นต้น

น้ำฝนเป็นหลานของ อู๋ ธนากร โปษยานนท์ เป็น ดารา นักแสดง นายแบบ เช่นกัน

ด้านครอบครัว ปัจจุบันสมรสกับ นายอนุสรณ์ สุรีย์เดชะกุล (ชื่อเล่น: อุ๊) นักบินของการบินไทย ได้เข้าสู่ประตูวิวาห์เมื่อวันที่ 21 กันยายน พ.ศ. 2546 ที่โรงแรมพลาซ่าแอทธินี หลังจากดูใจกันมานานกว่า 6 ปี คู่นี้ฮันนีมูนหวานที่เกาะมัลดีฟส์ มีบุตรชายด้วยกัน 2 คน

 ผลงาน 
 ละครโทรทัศน์ 
 2541 ละคร ร่วมงานรัก ช่อง 3
 2542 ละคร บังเอิญรวยช่วยไม่ได้ ช่อง 5
 2543 ละคร วังวารี รับบท อรทัย ช่อง 3
 2546 ละคร หมอลำซัมเมอร์ รับบท ทัศนา ช่อง 7
 2546 ละคร ศึกรบ ศึกรัก รับบท นลิน ช่อง 3
 2546 ละคร ทะเล ดนตรี จำปี ทราย รับบท จำปี ช่องไอทีวี
 2547 ละคร โบว์สีชมพู รับบท ภรณี ช่อง 3
 2548 ละคร เหมราช รับบท ช่อง 7

 ละครเวที 
 2543 ละครเวทีเรื่อง "จ๊ะจ๋า หมา หรือ เมีย"

 ภาพยนตร์ 
 2542 ภาพยนตร์ ล่าระเบิดเมือง รับบท นรีวรรณ (พยาบาลจ๋อม)

 ภาพยนตร์วีซีดี 
 2546 ภาพยนตร์วีซีดีเรื่อง มหกรรม...ต่อมขำแตก 6 (วีซีดีรายการ ระเบิดเถิดเทิง ซึ่งฉายแค่ช่วงละคร) ตอน ลูกน้องคนใหม่

 มิวสิควีดีโอ 
 เพลง สั่งเสีย ของ แมทธิว ดีน
 เพลง เพราะเธอหรือเปล่า ของ ปนัดดา เรืองวุฒิ
 เพลง สวยแล้วหยิ่ง ของ ไทม์

 โฆษณา 
 โฆษณา กานิเย่
 โฆษณา แพนทีน
 โฆษณา นมผงตราหมี
# สนามกีฬากลางเทศบาลนครอุดรธานี
สนามกีฬาเทศบาลนครอุดรธานี หรือเรียกอีกอย่างว่า "เวสสุวัณ สเตเดียม" เป็นสนามกีฬากลางแจ้งแห่งแรกของจังหวัดอุดรธานี ก่อสร้างบริเวณพื้นที่โรงงานยาสูบเดิม เดิมสนามกีฬาแห่งนี้ชื่อว่าศูนย์กีฬาประชาชนเทศบาลนครอุดรธานี ภายในประกอบด้วย สนามฟุตบอล สนามบาสเกตบอล สนามวอลเลย์บอล อัฒจรรย์สามารถจุคนได้ประมาณ 12,000 คนขึ้นไปโดยเป็นสนามที่ฟีฟ่าให้การรับรองอยู่ในระดับ 2 ดาว ซึ่งสามารถจัดการแข่งขันได้

ประวัติ
สนามกีฬาเทศบาลนครอุดรธานี ตั้งอยู่บริเวณถนนนิตโย (บริเวณโรงเบียร์เดิม) สร้างขึ้นด้วยเงินงบประมาณตามโครงการของรัฐบาล นายอภิสิทธิ์ เวชชาชีวะ ซึ่งได้อนุมัติเงินงบประมาณไว้ทั้งหมด 800 านบาทก่อนที่จะมีการยุบสภาในปีพ.ศ. 2554 โดยนาย อิทธิพล ตรีวัฒนสุวรรณ นายกเทศมนตรีเทศบาลนครอุดรธานี เป็นผู้ดำเนินการก่อสร้าง ได้นำการก่อสร้างตั้งแต่ พ.ศ. 2553แล้วเสร็จในปีพ.ศ. 2554

อาคารประกอบ
การก่อสร้างเฟสแรกได้ดำเนินการแล้วเสร็จสิ้นแล้ว ส่วนการดำเนินงานในเฟสสองยังไม่มีการก่อสร้างเพราะว่าทางเทศบาลรอเงินงบประมาณจากส่วนกลาง
โดยสนามกีฬามีอาคารต่างๆดังนี้
สนามฟุตบอล เป็นสนามใหญ่สามารถจุคนได้ประมาณ 12,000 ที่นั่ง
สนามบาสเกตบอล 
สนามวอลเลย์บอล 
สนามฟุตซอล
ร้านขายน้ำ-เครื่องดื่ม 
ห้องน้ำ 
ลานออกกำลังกาย 
ลานจอดรถ
อาคารสโมสร ปัจจุบันทางเทศบาลได้เปิดเป็นศูนย์บริการประชาชนเทศบาลนครอุดรธานีแห่งที่ 2 ห้องฟิตเนส ห้องโยคะ และร้านกาแฟ 

การใช้สนาม
สนามแห่งนี้ใช้เป็นสถานที่จัดการแข่งขันฟุตบอลนักเรียน(หมากแข้งคัพครั้งที่1และครั้งที่2) และเป็นสนามอุ่นเครื่องของสโมสรอุดรธานีเอฟซีอีกด้วย

ปัจจุบัน
ในขณะนี้ทางเทศบาลนครอุดรธานี ได้อนุมัติงบประมาณส่วนของเทศบาลเริ่มทำการก่อสร้างสนามเทนนิส และสนามฟุตซอลเพิ่มเติม
# โฆเซ เบเซร์รา
โฆเซ เบเซร์รา  เป็นอดีตแชมป์โลกชาวเม็กซิโก เกิดที่กวาดาลาฮาราเมื่อ 15 เมษายน พ.ศ. 2479 สถิติการชก 75 ครั้ง ชนะ 68 (น็อค 42) เสมอ 3 แพ้ 4
 ประวัติ 
เบเซอร์ราขึ้นชกมวยสากลครั้งแรกเมื่อ 30 สิงหาคม พ.ศ. 2496 ชนะน็อค เรย์ โกเมซ ยก 4 ที่เม็กซิโก ชกชนะรวดมาตลอด มาชกแพ้ครั้งแรกเมื่อ 18 กุมภาพันธ์ พ.ศ. 2499 แพ้คะแนน กัชโชโร มาร์ติเนซ ที่ เม็กซิโก เบเซอร์รามีโอกาสได้ชิงแชมป์โลกรุ่นแบนตัมเวตครั้งแรกเมื่อ 8 กรกฎาคม พ.ศ. 2502 ปรากฏว่าเป็นฝ่ายชนะน็อกอัลฟองเซ อลิมี ยก 8 ที่แคลิฟอร์เนียได้แชมป์มาครอง ลังจากได้เป็นแชมป์ เขาขึ้นชกนอกรอบในอีกสามเดือนถัดมา ชนะน็อค วัลท์ อินแกรม ยก 9 ซึ่งหลังจากการชกครั้งนี้ อินแกรมได้รับความกระทบกระเทือนมากจนเสียชีวิตไปในที่สุด หลังจากนั้นชกป้องกันแชมป์ไว้ได้ 2 ครั้ง ก่อนจะชกนอกรอบเมื่อ 30 สิงหาคม พ.ศ. 2503 แพ้น็อก อีลอย ซานเชส ยก 8 ทำให้เบเซอร์ราถึงกับประกาศสละแชมป์โลกและแขวนนวมไป เบเซอร์รากลับมาชกอีกครั้งเมื่อ 13 ตุลาคม พ.ศ. 2505  โดยเป็นการชกเป็นการกุศลเพื่อหาเงินช้วยเหลือรูดี้ โกโรนาโด ที่ได้รับบาดเจ็บจากการชกมวย ซึ่งเบเซอร์ราเป็นฝ่ายชนะคะแนน อัลเบร์โต มาร์ติเนซไปอย่างสูสี หลังจากนั้น เบเซอร์ราได้มอบเงินรายได้ของเขาจากการชกครั้งนี้ให้ครอบครัวของโกโรนาโดแล้วจึงแขวนนวมไปอย่างถาวร
 เกียรติประวัติ 
 แชมป์โลกรุ่นแบนตัมเวต 
 ชิง 8 กรกฎาคม 2502 ชนะน็อก อัลฟองเซ อลิมี ยก 8 
 ป้องกันแชมป์ครั้งที่ 1, 4 กุมภาพันธ์ 2503 ชนะน็อก อัลฟองเซ อลิมี ยก 9
 ป้องกันแชมป์ครั้งที่ 2, 23 พฤษภาคม 2503 ชนะคะแนน เคนจิ โยเนกุระ ที่ ญี่ปุ่น
 2504 สละแชมป์
 อ้างอิง 
 ย้อนอดีตมวยดัง. จอมน็อกเอาต์ชาวจังโก้ โฮเซ่ เบเซอร์รา. นิตยสารมวยโลก. ปีที่ ฉบับที่ 716 27 พฤษภาคม – 2 มิถุนายน พ.ศ. 2541 หน้า 38 – 39
หมวดหมู่:นักมวยสากลชาวเม็กซิโก
หมวดหมู่:แชมป์โลก เดอะริง
หมวดหมู่:บุคคลจากกัวดาลาฮารา